Downloaded from YTS.MX
Official YIFY movies site: YTS.MX
NETFLIX PREDSTAVLJA
Sigurni ste da je to ona? U kakvom je stanju tijelo?
26. VELJAČE 2011.
U uznapredovalom stanju raspadanja.
-Koliko je ondje? -Mjesecima.
-Mjesecima? Sigurno? -Da, možda tri mjeseca.
-Dajte mi narednika, molim vas. -Može. Evo ga.
-Da? -Jeste li našli dokumente?
Ne. Nema dokumenata.
-Što ima na sebi? -Crne hulahopke.
-Mislite tajice? -Da, tajice.
-Bože! -I crnu jaknu.
I tenisice. Znate, one s krznom iznutra.
-Ostat ćete tamo? -Naravno.
-Moramo obavijestiti obitelj. Ja ću. -Dobro. Hvala.
-Gospođo, je li istina… -Pusti me.
-Halo? -Maura, ovdje Letizia.
Žao mi je,
ali…
Gospođo?
Maura.
Maura, jeste li tu?
Maura!
Fulvio.
Maura.
-Čujete li me, Maura? -Fulvio!
Maura.
Smiri se.
Smiri se, Maura.
SPREMNI ZA JOŠ JEDNU GODINU
SREBRO, EMANUELA MACCARINI, ZAUVIJEK
Ritmička gimnastika za mene je najbolji sport.
Ove godine moram napredovati, tako da ću svake srijede biti u dvorani.
Yara, trinaestogodišnjakinja, osmi razred.
Moje ime na arapskom znači leptir.
Uvijek ga moram slovkati prijateljima.
TRI MJESECA PRIJE
Bez brige. Donijet ću tatin kazetofon.
Djeco, jeste li oprali ruke?
Da, mama.
-Mogu li ti vjerovati? -Da.
Kakav tjedan. Dobila sam četiri super ocjene.
Za vikend skidam aparatić, a za ručak…
Tko zna što mama i tata kuhaju.
Obično je bolje kad mama kuha.
Mama, Yara ne piše zadaću. U dnevnik piše da tata ne zna kuhati.
-Prestani, Keba. -Kad je istina.
Zašto kažeš da ne znam kuhati?
Što je ovo?
-Fini flan. -Da.
Pazite. Vruć je.
Ne dirajte ga. Treba ga zaliti umakom.
-Ja ću ga poslužiti. -Poslužit ćeš ga rukama?
Pribor za jelo! Istina.
Napisat ću zadaću i odnijeti kazetofon u dvoranu.
Ja ga mogu odnijeti u nedjelju i pomoći im sve postaviti.
Ja ću. Usput ću pozdraviti Giommija s hip-hopa.
-Ali vrati se do 18.30. -Tada im počinje trening.
Pusti me pet minuta dulje. To je iza ugla.
Doći ću do 18.45.
-Najkasnije. -Dobro.
-Nema dobro. Ozbiljna sam! -Razumijem!
Bravo.
Sveva kaže da joj ne kupujem dar za rođendan,
nego da joj pomognem sa zabavom.
Najbolje smo prijateljice. Bit će to super dar.
Cure! Imamo kazetofon!
-Bok! -Bok, Yara.
-Spremne? -Da.
Idemo.
Sviraj! Yara, pridruži nam se.
-Ne. -Daj!
Idemo. Pet, šest, sedam, osam.
Katkad mi dođe da upišem i hip-hop,
ali nemam vremena za to.
Nikad nemam vremena.
Zdravo, Yara je.
Ne, to je govorna pošta. Ostavite poruku nakon signala. Pozdrav!
Zdravo, Nico. Maura je.
Je li Yara još tamo?
Nisam je vidjela. Pitat ću Danielu.
Dani, gdje je Yara?
Otišla je oko 18.30.
Kaže da je otišla oko 18.30.
Hvala. Pozdrav.
Idem na večeru sa šefom.
Gdje je Yara? Trebala se vratiti prije pola sata.
-Možda ste se krivo razumjele. -Ne javlja mi se.
Možda joj se ugasio mobitel. Nazovi Martinu ili Paolu.
Otići ću onamo.
Maura?
Možda u velikoj dvorani.
Zdravo, Yara je.
Ne, to je govorna pošta.
Ostavite poruku nakon signala.
Bok, ovdje Yara.
Ne, to je govorna pošta.
Ostavite poruku nakon signala. Pozdrav!
Zdravo, Yara je.
KARABINJERI
G. Gambirasio, što je bilo? Sjednite.
Riječ je o mojoj kćeri Yari. Nije se vratila kući.
Donio sam vam fotografiju.
-Mogla bi… -Sjednite.
Sve recite mom kolegi i prijavit ćemo nestanak. Bez brige.
Nije se vratila kući,
pa je moja žena otišla u sportski centar,
ali nije je uspjela…
Ne javlja se na mobitel. Sigurno je isključen ili…
Čujte,
zapravo ne znam kako vam mogu pomoći.
Gambirasio.
Bez brige.
Bez brige. Pronaći ćemo je.
-A gdje je g. Gambirasio? -Otišao je kući. Bio je iscrpljen.
Nije ga bilo potrebno zadržavati.
Pametna odluka.
-Vrijeme i mjesto nestanka? -Večeras u Brembateu.
Nije se vratila kući iz sportskog centra.
Što kaže obitelj?
Jesu li se posvađali, je li možda pobjegla?
Otac kaže da sigurno nije.
Imate zahtjev za praćenje lokacije za mobilnog operatera?
Da. Evo ga, gospođo.
Zadnji signal zabilježio je odašiljač u Brembate di Sopri u 18.55,
u ulici Ruggeri, preko puta sportskog centra.
Ulica Ruggeri?
Kao vaše prezime.
Misteriozni nestanak 13-godišnje djevojčice u okolici Bergama.
Kao većina djece njezine dobi, poslijepodne je otišla u sportsku dvoranu
i nije se vratila kući.
Isključena je mogućnost bijega, ali postoji mogućnost da je oteta.
Poslušajmo Andrea Soglija.
Teški trenutci u Brambate di Sopri u okolici Bergama
gdje je u petak nestala 13-godišnja Yara Gambirasio.
Nestanak je prijavljen navečer.
U trenutku nestanka nije imala ni ruksak ni torbu,
nego samo mobitel koji je sad isključen.
-Oprostite, što radite? -Oprostite, gospođice. Imam naredbe.
Ali što će vam moj laptop? Na njemu nema podataka o Yari.
Tata!
Uzeli su mi laptop.
To je Yarin dnevnik.
Da.
Dođi, dušo.
Jaka si cura.
BERGAMO, DVA DANA POSLIJE
Naredniče Garro, napokon.
-Uđite. -Dobro jutro.
Ima li novosti?
Nažalost, ne.
Što kažu u dvorani?
-Navodno je otišla oko 18.30. -Navodno?
Kako navodno? Netko ju je sigurno vidio u petak u 18.30.
Nažalost, još nismo našli svjedoka.
-Koliko je dvorana udaljena od kuće? -Oko 700 metara.
To vam želim reći. Netko ju je sigurno vidio.
Prema dosadašnjim informacijama,
Yara tog dana nije imala trening.
Samo je odnijela kazetofon u dvoranu.
Kratko se zadržala i otišla. Bar se tako čini.
Cijeli Odred za istrage traži je po cijelom Brembateu.
Psi tragači?
Zatražili smo ih,
ali dolaze izvana, pa će im trebati nekoliko dana.
-Mobiteli? -Prisluškujemo cijelu obitelj.
To nije dovoljno. Moramo to proširiti.
Susjedi, prijatelji, učitelji, treneri…
Naravno. Dobra ideja.
Naredniče.
Što vi mislite o ovome?
Mala je vjerojatnost da je pobjegla.
Tiha je i mirna djevojčica. Nema razloga za bijeg.
Možda je oteta,
ali ne zbog otkupnine jer obitelj nije bogata.
Roditelji rade i imaju kuću, ali ništa više od toga.
Možda je razlog osveta?
Ne znam. Otac je geodet. Radi na projektiranju tvornica.
Nema neprijatelja.
Bar tako tvrdi. Možda mu se osvećuje netko iz svijeta građevine.
Istražujemo. Vidjet ćemo.
-Želite li se sastati s njima? -Ne. Izvješća su zasad dovoljna.
-Javit ću vam ako nešto budem trebala. -Dobro.
Mama.
Gdje je Yara?
Tražimo je posvuda, dušo.
Zato se stalno kasno vraćam s posla.
Je li istina da postoje čudovišta koja vrebaju djecu?
Ne.
Ne moraš se brinuti. U redu?
U školi smo svi nacrtali crtež
i pomolili se za Yaru
da se vrati kući do Božića.
Dobro. To je dobro.
Ljudi govore da tuga nastaje iz sjećanja na sreću.
Možda zato naše raspoloženje prati sjećanja.
Prvo sam sretna, zatim čemerna, a onda opet sretna.
Kad mi se plače, suzdržim se.
Neću vam pružiti zadovoljstvo da me vidite kako plačem.
Oprostite, ne razumijem. Jeste li u petak bili ovdje ili ne?
Ne, nisam vidio Yaru jer sam u petak bio kod kuće.
Onda su me oko ponoći nazvale Daniela i Silvia.
Htjele su da je dođem tražiti.
Yara?!
-Yara?! -Pogledat ću ovdje.
Yara?!
-Yara?! -Gospođo, jeste li za kavu?
Ne, hvala. Već sam je popila.
Kao što možete zamisliti,
u ovom su trenutku svaki detalj i informacija važni.
Sjećate li se ičega od tog petka navečer? Kako se Yara osjećala, bilo čega?
Gledajte, Yara je došla i donijela kazetofon,
ali nije htjela plesati s nama.
To je to.
Žurilo joj se. Morala je ići kući.
Zanima me je li itko došao gledati cure kako treniraju?
Netko tko nije bio roditelj ili rođak?
I vi ste čuli priču o pervertitu?
Ne. Ispričajte mi je.
Ta priča kruži već godinama.
Nikako nismo uspjeli saznali zašto je taj muškarac promatrao cure.
Zbog toga je svim očevima zabranjen ulaz u svlačionice.
Uključujući svlačionice za dječake. Sve.
Jeste li u petak primijetili išta neobično?
Ne, ništa. Otišla sam gore održati trening sinkronizirane gimnastike.
Kad sam se vratila, Yara je već bila otišla.
Žao mi je.
Napravite mjesta, molim vas.
-Gospođo. -Jesu li psi stigli? Gdje su svi?
Psi su onjušili Yarin džemper i krenuli onamo.
-A Garro? -I on je otišao.
-Rekao je da dođete za njim. -Dobro. Idemo.
Dobro jutro, gospođo. Ovo je voditelj gradilišta.
-Drago mi je. -Tužiteljica Ruggeri.
Psi su otišli u onom smjeru.
Što je ondje?
Svlačionica i garderoba za radnike.
-Idemo. -Povest ću vas.
Pazite na čavle.
Gledajte, nešto su nanjušili.
Zabranimo pristup, popišimo radnike
i pozovimo kriminalističke tehničare da pretraže svaki centimetar.
-Hoće li padati snijeg? -Jako.
Onda ćemo se ići sanjkati?
Ovisi.
Samo ako uspiješ popiti cijelu šalicu vruće čokolade u kolibi.
Mama!
Doći ću po tebe u školu i gore ćemo provesti cijelu subotu.
Tajnik mi je rekao da ću vas naći ovdje.
Pukovniče Vitale.
-Nismo se vidjeli od Caltanissette. -Istina. Idemo u moj ured.
Može.
-Možete li mi pomoći? -Naravno.
-Jeste li znali da su me poslali? -Da.
Rekao mi je Garro, narednik ove postaje.
-Pedantan čovjek. -Iznimno.
-Kaže da nemate tragova. -Baš ništa.
Postavili smo nadzorne kamere, prisluškivali, pretraživali. Ništa.
Katkad ne treba tražiti predaleko. Govorim iz iskustva.
Izvolite, sjednite.
Prvo smo istražili obitelj, ali ništa nismo otkrili.
Nešto jeste. Otac je kćeri ostavio glasovnu poruku.
-„Molim te, Yara, vrati se.“ -Da, znam.
To zvuči kao da se nešto slično već dogodilo.
Ili kao otac koji ne želi povisiti glas na kćer koja kasni.
Fulvio Gambirasio više je puta mijenjao posao.
Na gradilištima je ukočen i sitničav. Strog čovjek.
-Možda ima neprijatelje. -Razmišljali smo o tome, ali ne vjerujem.
Možda je nekoga naljutio, ali nedovoljno za ovakvu osvetu.
Osim toga, svi se vaši kolege slažu da su Gambirasijevi dobra obitelj.
-A što vi mislite? -Još ih nisam upoznala.
Niste?
Planirate li?
Da, planiram, čim im budem mogla reći nešto više od:
„Ne dajte se“, „U redu je“, ili „Naći ćemo je.“
To je postao nacionalni sport.
„Sutra se može doživjeti na dva načina.
Neki kažu da je to dan zarobljen između dvije noći.“
Molim?
„A drugi da je to noć između dva dana.“
To je iz Yarina dnevnika.
To je mračna, zrela, duboka i veoma muževna misao.
Ne vjerujem da bi je smislila 13-godišnjakinja. A vi?
S kim se družila?
Sa starijim dečkima, sestrinim prijateljima…
Njih smo prvo istražili, ali ništa nismo otkrili.
Evo. Ovo je originalni dnevnik.
Vidite?
Citat dona Mazzija.
Izgled katkad vara.
Imate pravo, gospođo.
Planina nam neće pobjeći.
-Otići ćemo sljedeći tjedan. -Da.
Dušo.
-Uzmi. -Ne želim.
Nećeš me pozdraviti?
Naš je razred jako podijeljen.
Neki se rugaju drugima, neki zbijaju šale,
a neki vole biti u grupicama, kao ja i moje najbolje prijateljice,
Ludo, Ale, Sveva i Ginny.
Ne. Zlostavljanje? Maltretiranje? Nema ničeg takvog.
Želite reći da je ovo najsavršenija škola u Italiji?
Djeca su.
Skrivaju se u kupaonicama i puše jointove, kao i svugdje.
Ali Yara to nikad nije radila. Sve smo rekli karabinjerima.
Volim osobno razgovarati s ljudima.
Pogledajte ovo. Iz Yarina je dnevnika.
„Danas je praktički stao kraj mene.“
S puno uskličnika i srčeka.
-Yari se sigurno netko sviđao. -Da, ali to je bila samo simpatija.
On je tipični zgodni, popularni dečko.
Čujem da mu Yara nije rekla da joj se sviđa.
Pokazat ću vam ga.
Danas je praktički stao kraj mene.
Tvoja sam jer me tvoj osmijeh usrećuje.
Tvoja sam jer se kraj tebe osjećam veliko i važno.
Danas na vjeronauku nakratko sam zažmirila.
U tišini sam osjetila sve svoje osjećaje.
Rastem. Mijenjam se.
Kao u mojoj omiljenoj pjesmi.
Život je splet okolnosti u kazalištu punom iznenađenja.
Cijela naša zajednica, odnosno cijela naša zemlja,
zabrinuta je za Yarinu sudbinu.
Nema novosti sa sastanka u uredu tužiteljice.
U Brembate di Sopri napetost raste.
Ispred kuće Gambirasijevih smo, ali nitko ne izlazi.
U međuvremenu, potraga ne prestaje.
Neumorno se pretražuje svaki četvorni metar susjedstva.
Cijela zajednica sudjeluje.
Jutros je senator Nigiotti dao izjavu.
Razgovarao sam s nadležnima i siguran sam,
a ovo vam govorim kao otac i kao predstavnik naroda,
da ćemo uskoro naći Yaru i vratiti je njezinoj obitelji.
Naprijed.
-Tužiteljice Ruggeri, dobro jutro. -Dobro jutro.
-Sjednite. -Ne, ostat ću stajati. Hvala.
-Dakle, ima li napretka? -Istražujemo.
Psi tragači doveli su nas do gradilišta u Mapellu.
Možda su ondje držali djevojčicu.
Ružan slučaj, a popraćen je i velikim pritiskom.
Ovo je prvi takav slučaj ovdje.
Samo sam vam htio reći da uvijek možete računati na mene.
I zato, ako zatrebate pratitelja, slobodno mi se obratite.
-Pratitelja? -Da.
Mislim, ako zatrebate pomoćnika, podršku.
To bi mogao biti znak velike odgovornosti.
Hvala.
Ako mi zatreba pomoć, javit ću vam se.
Dobro.
U Caltanissetti sam radila na slučajevima vezanima uz mafiju i ubojstva.
Nisam baš amaterka.
Znam, ali ovdje je drukčije. Vidjet ćete.
Vidim.
Sumnja i pritisak dolaze s vrha, što je razumljivo.
Srećom, pravosuđe je neovisno.
Gđo Gambirasio, ja sam Letizia Ruggeri.
Dobro jutro. Moj muž Fulvio.
-Dobro došli. Sjednite. -Drago mi je.
-Želite li to odložiti? -Da.
-Da uzmem vašu jaknu? -Molim vas.
Skupili smo još nekoliko fotografija.
S kratkom kosom.
S dugom kosom.
Mogle bi biti korisne.
Pokazuju samo sliku koju smo dali naredniku.
Ispričavam se za svu ovu gungulu i novinare.
Došla bih prije, ali…
informacije koje ste dali karabinjerima bile su dovoljne za naše potrebe.
Nisam vas htjela dodatno maltretirati.
A sad ste napredovali?
Ne, žao mi je. Trenutačno nema novosti.
Gospođo.
Recite.
Ako nema novosti, zašto ste danas došli?
Slušajte.
Ono što sam prije rekla, da ste nam dali sve potrebne informacije
i da ne sumnjam u vas, sve je to istina.
Ali zanima me jeste li se u zadnjih nekoliko dana,
nakon prvog razgovora, sjetili neke epizode.
Recimo, obiteljske svađe ili bilo kojeg drugog razloga
zbog kojeg bi Yara svojevoljno pobjegla.
Da je bar tako.
Razumijem da sve morate pitati,
uključujući stvari koje nas bole.
Također razumijem da nas morate ispitivati pojedinačno.
Ali,
molio bih vas da neke stvari ne pitate ovdje,
u Yarinoj sobi.
Hej.
Ispričavam se. Imate pravo.
Garro, slušam.
Prisluškivali smo radnika s gradilišta, Marokanca Mohameda Fikrija.
Prevoditelj je potvrdio da je g. Fikri rekao:
„Neka mi Alah oprosti. Nisam je ubio.“ Onda je počeo plakati.
-Uhitili ste ga? -Ako nam tako kažete…
Naravno da kažem! Odmah ga uhitite!
-Odmah ga nađite! -Krećem. Doviđenja.
Fikri Mohamed.
Provjerili smo. Na trajektu je za Berkane. Otplovio je iz luke u Genovi.
Patrolni čamac upravo kreće.
Brže! Moramo ga uhititi prije nego što uđe u međunarodne vode.
-'Jutro. -'Jutro.
-Svi čekaju gore. -Dobro.
Ne razumijem.
Što?
Što sam rekao?
Gledajte. Evo.
„Alahu, oprosti mi. Nisam je ubio.“
Ne.
To je pogrešno. Rekao sam: „Bože, daj da se javi.“
-Da, ovo je krivo prevedeno. -Govorio sam o svojoj curi.
Plakao sam jer smo prekinuli.
-To je sve. -Ali bježali ste.
Ne. Otišao sam na put.
Nisam vidio obitelj godinu dana.
-Nisam bio kod kuće dvije godine. -Planirali ste to putovanje?
Da. Kupio sam kartu u svibnju. Provjerite.
Da. Ali to nije nikakav dokaz.
Mogli ste iskoristiti planirano putovanje
da odete kad situacija postane opasna.
Gospođo, svejedno ima alibi. Bio je s predradnikom, g. Scarlijem.
Mjerili smo vrijeme.
Od gradilišta do dvorane treba točno četiri minute.
G. Fikri mogao je oteti Yaru Gambirasio
prije nego što je g. Scarli došao po njega na gradilište.
Ništa nisam učinio. Ništa nisam rekao!
Ništa! Bog mi je svjedok!
Smirite se, Fikri.
Napokon napredak u istrazi ubojstva Yare Gambirasio.
Uhićen je marokanski graditelj g. Mohamed Fikri
do kojeg vodi nekoliko jasnih tragova.
U Genovi se ukrcao na brod za Berkane u Maroku,
ali zaustavljen je na rubu talijanskih teritorijalnih voda.
Brod se morao vratiti, a osumnjičeni je pritvoren.
Nadležni će sad pregledati dokaze i eventualno potvrditi uhićenje.
-Zašto pušite, gospođo? -Ne pušim.
Želim provjeriti transkript Fikrijeva prisluškivanja.
Želim nove procjene, ali odmah.
Gdje ću naći druge prevoditelje?
Ne znam, Edoardo. Potraži ih.
Ali gdje?
U policijskoj postaji.
Ondje je.
-U Uredu za imigraciju. -Imigraciju?
Vidi tko je ondje i zatraži uslugu. Molim te?
Dobro. Ali bacite tu cigaretu.
Carlini iz ureda tužitelja. Gdje je ured za putovnice?
-Dođite. -Hvala.
Ovuda.
-Tko je sljedeći? -Gospođa.
Jedna po jedna.
Spremni?
Dobro čujete?
Gospođo, svih osmero ljudi kažu da su čuli…
„Bože, daj da se javi.“
Da. Svi.
Kakva pogreška.
Niste vi krivi, gospođo.
Nego tko?
Ovo je moja istraga.
Sramite se!
Želimo izraziti svoje mišljenje.
DOSTA JE BILO!
Mirno.
Što da vam kažem, tužiteljice?
Iskreno, razočaran sam. Jako razočaran.
Ne bi li bilo gore poslati nevinog čovjeka na suđenje?
Što da su ga osudili?
Letizia, obratit ću vam se kao otac.
Uvijek sam vas jako poštovao i cijenio.
Blago meni.
Ali kao što znate, svaka je istraga vremenski ograničena.
Ako ne bude rezultata, morat ćemo je arhivirati. Vrijeme istječe.
Vrijeme je za veliko otkriće.
Vrijeme je za uobičajeni postupak.
S muškarcem na čelu?
Idite.
Građani su tražili da proslijedim zahtjev gradonačelnicima,
lokalnim i parlamentarnim zastupnicima,
ministru pravosuđa i Vrhovnom sudu
da oduzmu mandat tužiteljici Letiziji Ruggeri
ili da joj bar dodijele iskusnog tužitelja.
Bilo je previše pogrešaka u istrazi ovog strašnog zločina
koji je povrijedio duše našeg naroda.
Ovo je obrnuti rasizam,
licemjerje boraca za ljudska prava koji skrivaju istinu.
Na primjer, oslobodili su g. Fikrija
i nisu pretražili njegov kamion s trajekta za Tripoli.
Tanger, debilu.
Nisu pretražili desetke stranih radnika na gradilištu.
Trebalo bi im provjeriti dokumente.
Imam pune ruke. Možete mi otvoriti?
Evo me.
-Hvala. -Hvala, Edoardo.
Sigurno se već ohladila.
Šef nije imao nikakav komentar?
Ne.
Sigurno ste čuli da traže vašu smjenu.
Sad ću im poslati faks.
Nećete valjda dati ostavku?
-Gđo Ruggeri, dobro jutro. -Dobro jutro.
Nisam vas htjela zvati dok ne dobijem točne odgovore.
Da?
Nagađam da ste već čuli.
-Da Marokanac nije… -Tako je. Nije umiješan.
Da, čuli smo na vijestima.
Žao mi je što ste to tako saznali.
Ali drago mi je za tog mladića.
-Mislim, što nije kriv. -Da.
Vjerujte mi, ovo nije neuspjeh, nego korak naprijed.
-Trenutačno je sve korak naprijed. -Da. Dobro.
Razumijem da i vi trebate…
Nismo mi važni.
Samo ne znamo što bismo rekli djeci.
-Naravno. -Ništa im nije jasno. Strah ih je.
Mogu zamisliti.
Zapravo, oprostite. Ne mogu ni zamisliti.
Zdravo. Oprostite, gdje je Vittoria?
Možda u plesnoj dvorani.
-Možda je još ondje. -Hvala.
Mama.
Vittoria, koji kurac?! Samo si nestala! Posvuda sam te tražila!
Stoput sam ti rekla da pošalješ poruku!
Ne smiješ tako nestati!
Oprosti. Bila sam gladna. Otišla sam nešto pregristi.
Oprosti, ljubavi.
Oprosti.
Mi smo obična obitelj.
Temeljimo svoje zajedništvo na ljubavi,
poštovanju,
iskrenosti
i veselju naših mirnih života.
Već se mjesec dana pitamo tko je,
što, kako, kada i zašto ovo učinio.
Ne tražimo odgovore.
Ne želimo upirati prstima u ljude.
Želimo samo jednu stvar,
neizmjerno.
Da se naša kći vrati u svoj svijet
u svoj grad,
u svoju kuću,
u zagrljaj voljenih osoba.
Osobe koje drže Yaru u zatočeništvu preklinjemo za milost.
Molimo ih da u srcu opet nađu mjesta za ljubav,
da je pogledaju u oči
i otvore ta vrata koja je dijele od slobode.
Molimo vas da nam vratite našu kćer.
Budući da nemamo tragova, krenimo od onoga čega nema.
Na ulici nema tragova borbe.
Nitko nije čuo vriskove.
Nitko nije čuo baš ništa. U 18.30? U naseljenom području?
U blizini dvorane u kojoj je bilo 50 ljudi?
Ne.
Ne, žao mi je, ali…
Nema smisla da su snažnu i zdravu djevojčicu
odvukli nepoznati otmičari.
Svakodnevno čitam njezin dnevnik.
Ona ne bi nestala u tišini.
A da bi tako nestala u manje od 700 metara,
potrebno je vozilo.
Ali na cesti nema tragova guma,
što znači da je vozač bio miran i da mu se nije žurilo.
Malo ćemo nagađati.
Zamislimo da joj je netko prišao…
i ponudio joj prijevoz.
Ona kasni, pa zato prihvaća.
To znači da poznaje tu osobu.
Već ju je vidjela.
Ona možda pomaže nama i karabinjerima u pretraživanju polja,
pije kavu s civilnom zaštitom i možda nam se ruga.
Ovo je prava vojska policije i dobrovoljaca.
Više od 300 ljudi češlja regiju u potrazi za tragom,
za bar jednim detaljem koji će pomoći u pronalasku Yare,
uz snagu volje i predanost tipične za stanovništvo Bergama.
Nacionalni mediji često ih ne razumiju,
ali to nije umanjilo njihovu želju da budu korisni i ponude pomoć.
Senator Nigiotti opet se oglasio.
Izjavio je da je istraga traljava,
ustvrdivši da je za to kriva konkurencija među policijskim snagama.
Nemam običaj pobijati lažne vijesti,
ali osjećam se primoranom reći
da su glasine o sukobima unutar policijskih snaga
potpuno neutemeljene.
Ponosim se činjenicom što sam karijeru započela u policiji,
ali prvu su dojavu primili karabinjeri i oni su započeli istragu.
Zahvaljujem kriminalističkim tehničarima i forenzičkoj policiji
na pomoći koju su pružili i nastavljaju pružati.
Ima li pitanja?
VIŠE OD PLESA
Naredniče, nije li u blizini klub? Kako se zove? Više od plesa?
To je klub?
Da, diskoteka, pukovniče. Ondje je.
-Ondje je nedavno netko ubijen. -Tučnjava je pošla po zlu.
Što ako ubojica poznaje ovo područje?
Možda prolazi ovuda ili izlazi u klub.
Ne znam. Puno ljudi prolazi ovuda.
Motokrosisti, prostitutke, ljudi s modelima aviona…
Da, ali sad imamo nove odašiljače u Chignolu.
-Napravit ću usporedbu s onima… -U Brembateu.
-Ako nađemo iste korisnike… -Suzit ćemo popis sumnjivaca.
Danas se u polju u Chignolo d'Isoli ugasila svaka nada
da je Yara Gambirasio, koja je nestala prije tri mjeseca, živa.
Tijelo u uznapredovalom stanju raspadanja pronađeno je danas poslijepodne.
Prema prvim provjerama, njezin je identitet nažalost potvrđen.
Ovo je težak udarac za našu zajednicu, cijelu Italiju
i sve one koji su je tražili u nadi da je još živa.
Činjenica da ubojica, jer ovo je ubojstvo,
i dalje hoda među nama razlog je za duboku zabrinutost i strah.
Stalno trči.
Trči, Yara.
Hajde, Yara. Trči.
Dakle.
Edoardo, prati me.
Imam nekoliko udaraca u vrat, glavu,
čeljust i lijevi obraz.
Teškim tupim predmetom.
Osim toga imamo šest porezotina.
Jednu na vratu,
jednu na zapešću i četiri na leđima.
Vjerojatno su nanesene nožem ili skalpelom.
Ali oružje ubojstva nije pronađeno.
Čak sam pitala stručnjaka jesu li to ritualne porezotine.
Jesu li to učinili sotonisti ili članovi nekog kulta,
ali rekao je da nisu.
Ne. Zato što…
porezotine su nasumične.
Bilo je to
slijepo nasilje.
Majko mila.
Da, ali te porezotine nisu uzrokovale smrt.
Ne, jer rane nisu bile dovoljno duboke da dopru do vitalnih organa.
Vjerojatno je umrla…
od hipotermije.
A ima li tragova…
Ne.
Nema jasnih tragova seksualnog nasilja.
Jadnica je sigurno pokušala pobjeći.
Uhvatio ju je.
Ošamutio ju je.
Udario ju je s leđa.
Ranio ju je.
I onda ju je ostavio.
Na hladnoći.
Još živu.
Ali motiv je seksualni.
To se jasno vidi po razderanim tajicama i gaćicama.
Stao je jer se preplašio.
Preplašio se?
Da, to je neiskusan i nesiguran muškarac.
Da. Ali onda je krenuo.
Brana se prelila.
Ako ga ne zaustavimo, ponovit će to.
Jeste li pročitali ovo?
U plućima ima tragova vapna, a na odjeći čestica željeza.
Da. To nas vraća u svijet građevine, radnicima na gradilištu u Mapellu…
I možda Fikriju.
Ne. Fikri nema veze s time.
Ako postoji rješenje,
nalazi se u dokazima.
PARMA, SJEDIŠTE SLUŽBE ZA KRIMINALISTIČKU TEHNIKU
Dobro jutro, gospođo. Ovdje brigadir Emiliani.
Dobro jutro. Što imate?
Odradili smo provjeru. Rezultat je potvrđen.
Na gaćicama i tajicama pronađen je drugi DNK.
-Stižem za dva sata. -Hvala.
Kao što sam rekao, pronašli smo DNK koji nije Yarin.
Sigurni smo da je to muški DNK pomiješan s DNK-om djevojčice.
Krv, slina, sjemena tekućina?
Nije ni slina ni sjemena tekućina. Vjerojatno krv.
Porezao se za vrijeme napada.
Da, moguće. Moderne tehnike polučile su još dokaza.
Gotovo smo sigurni da je indoeuropskog podrijetla.
-Nije Marokanac? -Ne, ni Afrikanac.
Odavde je. I vjerojatnost da ima plave oči je 94 %.
U SAD-u bismo imali bazu podataka DNK-a,
ali nažalost, ili nasreću, u Italiji toga nema.
Imamo DNK, ali nemamo ga s kime povezati.
-Imamo nepoznatu osobu. -Tako je.
Tako ćemo onda nazvati sumnjivca. Nepoznata osoba 1.
I počet ćemo s DNK-om Nepoznate osobe 1.
Kako?
Usporedit ćemo DNK.
S čijim?
Svačijim.
S čijim god možemo. S DNK-om osoba s kojima je Yara bila u kontaktu.
Stvorit ćemo bazu podataka.
Gospođo, predlažete obrnutu istragu.
Upotrijebiti DNK da pronađete ubojicu?
Tako je.
Tko je ovo ikad učinio? Koliko će koštati?
-Nitko. I bit će skupo. -Dakle?
To što nema presedana ne znači da je nemoguće.
Napokon imamo nešto opipljivo.
Možemo uzeti uzorke od rođaka, poznanika,
ljudi iz sportskog centra, iz škole,
s gradilišta u Mapellu, iz supermarketa i kluba.
Nije slučajno odvedena u polje u Chignolu.
Istraga kreće u novom smjeru.
Zbog potrage za DNK-om ubojice u Brembateu i okolici
sve je puno šatora Crvenog križa i civilne zaštite za uzimanje brisova.
Brisovi se zasad daju samo dobrovoljno,
ali ovaj pristup izaziva ozbiljnu zabrinutost.
Bjesni rasprava političkih stranaka.
Mnogi okrivljuju gđu Ruggeri
da rasteže ograničenja našeg ustava.
Drugi tvrde da pretjerana obrana građanskih prava
pomaže samo kriminalcima.
-Sljedeći. -Nije ugodno, ljudi.
Daj, Guerinoni.
-Damiano? -Bok.
-Gdje si? -Davao sam bris. Odvratno.
-Kamo sad ideš? -Kući.
Bok, Damiano.
RIM, GODINU DANA POSLIJE, SJEDIŠTE FORENZIČKE POLICIJE
-Da, gđo Crivelli? -Imamo ga. Pogledajte kompatibilnost.
Ova dva biološka profila podudaraju se 50 %.
G. Guerinoni izravni je rođak Nepoznate osobe 1.
Znači da smo sve bliže.
Mislim da jesmo.
On je sa mnom.
Možeš ga isključiti.
Dođite.
Slijedite me.
Nikad nisam sreo Yaru Gambirasio.
-Nisam kriv što sam išao u diskoteku. -Nije u tome stvar.
Vjerujemo vam, g. Guerinoni.
Znamo da DNK s Yarine odjeće nije vaš.
Zašto ste me onda pozvali?
Pozvali smo vas zato što se vaš DNK
djelomično podudara s DNK-om Yarina ubojice.
Haplotip Y, da budem precizna.
Haplo…
Ne znam što to znači.
To znači da vam je on rođak.
Ne.
Da. Rođak s očeve strane.
Imate li bratiće ili stričeve s očeve strane?
Sestričnu i dva bratića.
Vittoriju, Paola i Marcella.
-Trebam li zvati odvjetnika? -Ne, g. Guerinoni. Niste osumnjičeni.
Ne brinite se.
Vittoria Guerinoni godinama živi u inozemstvu.
I Paolo i Marcello Guerinoni dobrovoljno su dali uzorke.
Ovo su rezultati.
Kao što vidite, mnogo je podudaranja s DNK-om Nepoznate osobe 1 u oba slučaja.
Ali nema stopostotnog podudaranja.
Približavamo se, ali to nisu oni.
Ne, nisu. Kao ni sestra, ali ona je žena.
Ali njihov otac, Giuseppe Guerinoni,
mogao bi biti otac počinitelja.
Njihov bi otac mogao biti otac ubojice,
ali ubojica nije jedan od braće i sestara.
Tako je. To otežava situaciju.
-Osim ako… -Tako je.
…imaju četvrtog brata iz izvanbračne veze.
Točno sam na to mislila.
Ali da bismo bili sigurni, trebali bismo DNK Giuseppea Guerinonija,
a on je umro prije 15 godina.
Dobro.
GORNO U BERGAMU, GODINU I ČETIRI MJESECA NAKON PRONALASKA YARE
Nemojte to govoriti. Nemoguće.
Naša su djeca Vittoria,
Paolo i Marcello. To je to.
Da, ali možda je imao
dijete iz drugog braka,
iz prijašnje veze.
Kakve veze?
Moj Giuseppe bio je oženjen samo sa mnom.
Nema druge djece.
Razumijem.
Ne.
Nije istina. Ne razumijete.
Ne.
I sve ste pomiješali, a sad ste došli ovamo
uzrujavati sirotinju.
-Ne možete to raditi. -Gospođo, nismo izmislili nalaze.
Da bismo bili sigurni, trebamo uzorak DNK-a.
Što?
Čiji?
Vašeg muža.
Jeste li zadržali njegovu odjeću?
Evo.
Evo je.
Može li dr. Prosperi uzeti jednu košulju?
Naravno.
Čista je, znate?
Sve operem jednom mjesečno.
-Sve perete jednom mjesečno, gospođo? -Naravno.
Ovdje nećemo naći DNK.
Gospođo, imate li još muževu vozačku dozvolu?
Da. Dvije.
Jednu običnu i jednu za poljoprivredna vozila.
Gledajte.
Giuseppe Guerinoni otac je Nepoznate osobe 1?
Tako je.
I još nešto.
Hvala što ste došli osobno.
-To mi je dužnost. -Cijenim to.
-Zašto? -Bolje da vam ne govorim.
POČIVALI U MIRU
Analizom DNK-a provedenom na ostacima Giuseppea Guerinonija
potvrđeno je sa sigurnošću od 99,99 %
da je Nepoznata osoba 1 njegov sin.
Nevjerojatno.
Ali nije ga dobio sa gđom Guerinoni, nego s drugom ženom.
Prema ovim rezultatima,
Nepoznata osoba 1 potomak je iz izvanbračne veze g. Guerinonija.
Da biste ga pronašli, morate naći majku?
Guerinoni je dugo vozio lokalnu autobusnu liniju
koja povezuje nekoliko gradova u okolici Bergama.
Tražimo bilo kakav trag
o vezi u kojoj je rođena Nepoznata osoba 1.
Znači li to da planirate uzeti uzroke DNK-a svih žena na tom području?
Da, svih žena koje će dobrovoljno dati bris.
Gospođo, senator Nigiotti zatražio je parlamentarnu reviziju
golemih troškova ove istrage.
Tvrdi da dosad niste polučili rezultate
i da ste spiskali stotine tisuća eura na beskorisna prisluškivanja.
Rezultati će govoriti sami za sebe. Hvala.
Govore da je luda.
Nije luda.
Dolazim. Pet minuta.
BERGAMO, TRAVANJ 2013., MJESEC PRIJE ARHIVIRANJA ISTRAGE
Evo. Ovo je zadnji.
Hvala.
Sad se igrate s figuricama?
Ovo je više potapanje brodova.
Samo što sam ja pogođena i tonem.
Zašto to govorite?
Senator Nigiotti krenuo je u rat.
Sudačko vijeće traži reviziju moje istrage.
Gradonačelnik Gorna tvrdi da sam okaljala ugled njegova grada.
Što kaže okružni tužitelj?
Da bih izbjegla sankcije sudačkog vijeća,
trebala bih zatražiti premještaj.
Ne vjeruju u Nepoznatu osobu 1.
Misle da sam sve izmislila.
Zato što nije dovelo ni do čega.
A dokle ste dogurali s Guerinonijem?
Sve smo ispitali.
Kolege, rodbinu, prijatelje…
Ali nitko nije rekao ništa o toj izvanbračnoj vezi.
Svi šute.
Zakon šutnje ne vlada samo na jugu.
Evo, gospođo. Zadnji rezultati.
-Izvolite. -Još beskorisnih testiranja.
Bacanje novca poreznih obveznika.
Bar je sad sve gotovo.
Eto. Anonimna pisma,
vidovnjaci, mediji, luđaci,
kaznena djela otkrivena tijekom prisluškivanja.
I naravno, istraga sotonista.
Bez toga ne može.
Ne razumijem, gospođo.
Da možete pomoći osobi koja će me istraživati.
Zašto to govorite?
Samo govorim istinu.
Ruggeri je glupača. Nije uspjela. Netko drugi će ovo riješiti.
Ako nešto nađu. Vrijeme istječe. Uskoro će arhivirati slučaj.
Jako sam volio jednu djedovu priču.
Tri noćna leptira pitali su se što je zapravo svijeća.
Prvi je rekao: „Svjetlo“,
drugi je rekao: „Vatra“,
a treći je otišao provjeriti, ali nije se vratio jer se zapalio.
Znate, gospođo, nikad nećemo znati cijelu istinu.
Hvala, naredniče, ali ne vidim kako mi ova priča može pomoći.
Opovrgnite je.
Promijenite te drevne priče.
Siguran sam da možete.
Nemojte dati ostavku. Neka vas otjeraju.
Da vidimo imaju li hrabrosti.
-Podignite ruke. -Da.
Oprostite, ured gđe Ruggeri?
Na kraju dvorišta je dizalo. Drugi kat.
-Hvala. -Molim.
Prođite.
Ne, profesore Previdere. Pomozite mi da shvatim.
Objasnit ću.
-I vi ste nama poslali neke uzorke. -Poslala sam ih polovici Italije.
Da, ali jedna od mojih istraživačica,
Pierangela Grignani, koja, usput budi rečeno,
i dalje dolazi u laboratorij iako joj je istekla školarina,
otkrila je nešto zanimljivo. Izvolite.
Riječ je o jednom alelu iz DNK-a Nepoznate osobe 1.
-Alelu? -Da, alel je vrsta gena.
Gđa Grignani temeljito je istražila nuklearni DNK Nepoznate osobe 1
i otkrila ovu varijantu koja na ovom području nije uobičajena.
Nema je u profilu oca Giuseppea.
To znači da ju je naslijedio od majke.
Samo da razjasnimo.
Zar nitko prije nije tražio taj alel?
Ne, zato što postoji bezbroj varijanti,
ali sad možemo puno brže pretražiti i usporediti sve uzorke koje imamo.
I našla ga je ta djevojka?
Nakon što joj je istekla stipendija?
Ovo je Italija, gospođo.
-Profesor Previdere poslao je rezultate. -I?
Usporedili su genetske profile više žena.
Jedna u svih 21 autosomnih markera ima isti alel kao Nepoznata osoba 1.
Ona mu je majka.
Da. Imamo podudaranje od 99,99 %.
-Našli smo je. -Imamo je, Letizia.
Tri tjedna prije arhiviranja.
Ovo je majka. Ester Arzuffi, udana Bossetti, ima troje djece.
Najmlađe živi u inozemstvu, a ima i dvoje blizanaca.
Jedna je žena,
a drugi je Massimo Giuseppe Bossetti.
Ima 41 godinu.
Živi u Mapellu. Tesar je.
To objašnjava čestice željeza na odjeći
i vapno u Yarinim plućima.
Srednje ime mu je Giuseppe, kao i g. Guerinoniju.
Dala mu je ime po stvarnom ocu.
A prema njegovu genetskom profilu, vjerojatnost da ima plave oči je 94 %.
Kao Massimo Bossetti.
-Nadziremo ga. -Samo pažljivo.
Ako je to on, već je četiri godine na oprezu.
Provjeravamo gdje je bio 26. studenoga 2010.
U međuvremenu ćemo ga prisluškivati.
Ako je to on, ovaj put neće pobjeći.
Došli ste očitati brojilo?
-Izvolite. -Hvala.
Pokazat ću vam gdje je. Zatvorite vrata.
-Može. -Hvala.
Dakle, brojilo je ovdje.
Iskreno, sve dobro funkcionira.
Provjerit ćemo.
Pustit ću vas da radite.
-Ako me trebate, unutra sam. -Može, hvala.
SOLARIJ
Stručnjaci kažu da je g. Guerinoni otac čovjeka
koji je ostavio svoje biološke tragove na Yarinim gaćicama i tajicama.
-Za detektive je Guerinoni… -Ovaj će ga put sigurno uloviti.
Kakav gad.
…mogući trag koji će ih dovesti
do ubojice 13-godišnje gimnastičarke iz Brembate di Sopre.
Danas je otkriven novi komad slagalice u ovom dramatičnom slučaju…
Dobro. Idem spavati.
A ti?
Ostat ću budan. Imam još posla.
Stvarno je kasno. Što moraš raditi?
Ma ništa. Idi spavati.
Pazi da ne probudiš djecu.
Naravno.
Čučni. Ispravi se. Otvori. Zatvori.
Čučni. Ispravi se. Plié.
Promjena! Gore. Plié. Promjena!
Kreni. Nagni se. Gore.
-Čekajte. Mogu one i bolje. Ispočetka. -Oprostite. Samo trenutak.
Sedam, osam.
Ispričavam se što smetam. Garro je.
Da, Garro. Po broju sam vidjela da ste vi.
-Da, naravno. -Recite.
Htio sam vam reći da imamo Bossettijev popis poziva.
Tog dana u 17.45 mobitelom se spojio s odašiljačem u Brembateu,
onim kod sportskog centra.
Nakon toga je bio isključen sve do sljedećeg jutra u sedam.
Halo? Jeste li me čuli?
Da, čula sam. Hvala vam. Odlično.
-Nema na čemu. -Doviđenja.
Dobro jutro. Dokumente, molim.
Ovo je rutinska provjera. Obavit ćemo alkotest.
Pušite. Tako.
Polako.
-Mogu li čekati u autu? -Da, slobodno.
Imamo DNK test. Bossetti je Nepoznata osoba 1.
Stopostotno podudaranje.
Evo naloga za uhićenje.
Iznimno okrutno ubojstvo s predumišljajem.
Brzo, da novinari ne stignu prvi.
Požurimo se.
Krenite da ne pobjegne.
Neće pobjeći.
-Pazite, može pobjeći onim putem. -Neće pobjeći.
Hajde!
Onuda! Idi onim putem!
Massi! Sve u redu?
Maura, uhitili smo jednog muškarca.
-Zove se Massimo Bossetti. -Kako? Bossetti?
Ne poznajem ga. Nikad čula.
On je graditelj iz Mapella.
Radi na istim mjestima kao vaš muž.
Možda je on znao tko ste vi
i tko je Yara.
Možda joj je ponudio prijevoz.
Maura.
Sami ste?
-Je li tko kod kuće? Vaš muž? -Ne, dobro sam.
Ali, jeste li sigurni?
DNK je njegov. Sto posto.
Žao mi je što ste toliko čekali.
Ali zašto je to učinio?
Tko je taj tip?
Polako ćemo dolaziti do odgovora.
Moj će se klijent braniti šutnjom, što je njegovo pravo.
Taj navodni savršeni dokaz,
taj DNK zbog kojeg ga okrivljuju sam je po sebi manjkav.
On ne vrijedi bez mitohondrijskog elementa.
Ovakav je postupak neprihvatljiv.
Živimo u pravnoj državi, a ne policijskom režimu.
Nastavlja se suđenje na Kaznenom sudu u Bergamu.
SRPANJ 2015.
Hoćemo li napokon saznati istinu? Je li g. Bossetti kriv?
Postavljamo ta pitanja već četiri godine i možda ćemo napokon dobiti odgovore.
Nažalost, nemamo snimke. Sud kojim predsjeda sutkinja Bertoja,
nakon nekoliko incidenata, održat će suđenje iza zatvorenih vrata.
Suđenje može pratiti mali broj novinara i najuža obitelj.
Zašto ste se bojali kad vas je policija došla uhititi?
Pojavili su se niotkuda i ponašali se kao da sam…
diler.
Ne znam. Ništa mi nisu objasnili.
Ne znam zašto još od dana kad sam uhićen.
Zašto sam umiješan u ovo?
Svi znate da ništa nisam skrivio.
Ne, g. Bossetti. Uvjereni smo u suprotno.
Ovdje ste zato što imamo čvrste dokaze protiv vas
i zato što je sudac procijenio da imamo dovoljno dokaza za suđenje.
Onda mi pokažite prave dokaze.
Dakle, ne možete nam reći zašto je vaš DNK
pronađen na odjeći djevojčice?
Naravno da ne.
Već sam vam rekao. Ukrali su mi alat.
Vjerojatno je završio ondje jer ju je ubio kradljivac.
Samo da vas podsjetim da je vaš DNK
pronađen na njezinu donjem rublju. Nije se mogao ondje naći zbog alata.
Sutkinjo, ulažem prigovor.
Ispituje li tužiteljica branjenika
ili na prepreden način predstavlja svoj zaključak?
Tužiteljice, preformulirajte pitanje.
Dana 29. svibnja 2014. niste bili na gradilištu, nego kod kuće.
Sjećate li se što ste radili tog jutra?
Ne sjećam se jesam li 29. svibnja bio kod kuće.
Ali…
Ja ću vam pomoći. U 9.55, naši su stručnjaci,
ne samo jedan, već četiri stručnjaka,
na vašem računalu našli ovu pretragu:
„djevojčice s obrijanim vaginama“.
Ne znam.
Nemam pojma.
To je vjerojatno upisala moja žena. Katkad to radimo zajedno.
Mora da je to bila ona. To nije zločin, zar ne?
Ne, nije.
Ali vi ste, g. Bossetti, u 9.46 bili kod kuće
jer ste sa svog mobitela nazvali g. Andreolija,
što je zabilježio odašiljač u Terno d'Isoli u ulici Carbonera.
A zatim, u 9.55, devet minuta nakon kraja razgovora,
otkrili smo tu potragu: „djevojčice s obrijanim vaginama“.
Kako po tome možete znati da sam bio kod kuće?
Znate to na temelju mobitela?
Da.
U 9.46 bili ste kod kuće
jer je odašiljač blizu vaše kuće zabilježio signal.
Sutkinjo, ulažem prigovor.
Ovo zadiranje u privatnost branjenika nema veze s ubojstvom.
Prigovor odbijen. Tužiteljice, nastavite.
Vaša žena nije bila kod kuće
jer je u 11.19 poslala poruku vama
i razrednici u školi vaše djece,
a to su zabilježili odašiljači daleko od vašeg doma.
Evo. Sve imate crno na bijelom.
Onda vas je nazvala, još uvijek daleko od kuće,
i povezala se s odašiljačem u Ponte San Pietru.
Žena vam je rekla da je otišla frizeru,
što smo i provjerili.
Stoga, g. Bossetti, tu ste pretragu napravili vi.
Definitivno nisam.
Nisam mogao to učiniti. Ne znam se služiti računalom.
Ne znate se služiti Googleom?
To znam čak i ja, a grozna sam s tehnologijom.
Znam da mi ne vjerujete.
Nitko vam ne vjeruje, g. Bossetti. Nisam sama.
Vjerujemo. Samo mu vi ne vjerujete.
Oprostite. Vaši vam odvjetnici vjeruju.
Ne. I mnogi drugi.
KARABINJERI
Pukovniče Vitale, ova je snimka prikazana tisuću puta.
Samo je jedan od ovih kamiona Bossettijev.
Nije samo jedan.
Usporedite snimke Bossettijeva kamiona sa snimkama drugih kamiona.
Razlikuju se kao kruške i jabuke.
Tužiteljstvo je odobrilo ovu snimku
kako bi zadovoljilo zahtjevima da se razjasne sve okolnosti.
Kako to mislite?
Da je snimka stvorena radi komunikacije.
Sastavio ju je moj ured.
Ne da nešto dokaže, nego da smisleno ilustrira teoriju.
-Dame i gospodo, evo snimke. -Ne, sutkinjo.
Ova snimka nije uključena u izvještaj koji smo predali.
Da, i?
I zato se ne može prikazati na sudu. Nije priložena kao dokaz.
Vi ste je sastavili. To je vaš dokument.
Uz izliku da ilustrira vašu teoriju
mediji su je prikazivali kao da je istinita.
Zato nije priložena kao dokaz.
Sutkinjo,
molim da se snimka poslana medijima stavi na raspolaganje sudu.
Ne zanima nas ako nije u izvještaju tehničara.
Vaša će pogreška ostati zapisana u povijesti pravosuđa.
Snimka je nastala spajanjem snimaka generičkih kamiona marke Iveco
u medijske svrhe.
Ovo je sramota! Gnušam se dok samo razmišljam o tome.
Dosta, odvjetniče. Završite.
Već sam završio.
Opet ćeš okriviti svog šogora?
Svi smo rekli što smo radili 26. studenoga.
Osim tebe.
Nisi mi rekao što si radio te večeri.
Kasno si se vratio kući.
Ne prekasno.
Ali dovoljno kasno.
I nisi mi rekao što si radio.
Mari, kako da se toga sjetim?
Kako da se sjetim nekog dana na koji se ništa nije dogodilo?
Što to znači?
Da mi ni ti ne vjeruješ?
LIPANJ 2016., ZADNJI DANI SASLUŠANJA
Te je noći g. Bossetti prisilio ili nagovorio
djevojčicu koju je već viđao u Brembateu da uđe u njegov kamion.
Vjerojatno ju je pokušao silovati,
a Yara se branila s ono malo snage što je imala.
Iako je bila gimnastičarka i sportašica,
bila je samo 13-godišnja djevojčica.
Ništa nije istina.
Molim tišinu, inače ću morati udaljiti branjenika.
Tužiteljice, nastavite.
Vukao ju je kroz to polje
dobro znajući da je ondje nitko neće naći.
Udario ju je tupim predmetom,
a kad se onesvijestila, ranio ju je i ostavio ondje da se smrzne.
Sve su ozljede nanesene dok je bila živa.
Rane nisu bile površinske, ali ni dovoljno duboke da je ubiju.
Dvama potezima zarezao je vratnu arteriju i dušnik.
Sigurno je teško disala, a usto je i krvarila.
Ležala je sama u mraku.
Sigurno se bojala. Sigurno ju je boljelo.
Na mračnom, nepoznatom i hladnom mjestu.
Profesor Previdere sa Sveučilišta u Paviji,
genetičar koji je otkrio savršeno podudaranje
DNK-a Nepoznate osobe 1 i Massima Bossettija,
dao nam je veoma jasan primjer.
Budući da na Zemlji živi sedam milijardi ljudi,
trebalo bi nam još 330 milijuna milijardi takvih svjetova
da bismo našli još jednu osobu s istim karakteristikama DNK-a.
Analizom su na Yarinoj odjeći otkrivene brojne čestice željeza
veličine od jednog do 30 mikrona.
Te su čestice česte ondje gdje se radi sa željezom.
Provjerili smo sjedala u Bossettijevu kamionetu.
Svih šest uzoraka s naslona
i triju putničkih sjedala puni su tih čestica.
Otežavajuće su okolnosti mučenje i okrutno postupanje
prema bespomoćnoj žrtvi,
iskorištavanje doba dana, odnosno djelovanje u mraku,
zatim mjesta, zabačenog polja,
a ponajviše od svega osobe, jer on je kao odrasli muškarac
napao 13-godišnjakinju koja se nikako nije mogla obraniti.
Zbog svega toga tražimo doživotni zatvor
i šest mjeseci u samici.
Mir!
Mir, molim!
Mir u sudnici!
Sud zasjeda.
„Danas, 1. srpnja 2016.,
u ime talijanskog naroda, Sud za teške zločine
prema člancima 533. i 535. Kaznenog zakona,
proglašava branjenika Bossettija Massima krivim za teško ubojstvo Gambirasio Yare
i osuđuje ga na doživotni zatvor.“
Suđenje je završeno.
Žalbeni je sud potvrdio presudu 17. srpnja 2017.
Vrhovni je sud potvrdio presudu 12. listopada 2018.
Unatoč presudama, Massimo Bossetti je tvrdio da je nevin.
U studenome 2019. sud odbija zahtjev obrane za novom analizom nalaza.
Vrhovni sud 11. siječnja 2021. naređuje saslušanje o analizi nalaza.
Sud za teške zločine 3. lipnja 2021. odbija zahtjev obrane.
Prijevod titlova: Domagoj Južnić